
REFERAT 

privind aprobarea Planului Urbanistic de Detaliu „Fabrică nouă de preparare a produselor din carne” Calea Torontalului DN 6 Km 564+600 stg. (Proiect SAPARD), Timişoara
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara aprobat prin H.C.L. nr. 157/2002;

Având în vedere prevederile Certificatului de Urbanism nr. 3382 / 27.06.2005.
Având în vedere solicitarea cu nr. U22005-5341/04.10.2005.
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu „Fabrică nouă de preparare a produselor din carne” Calea Torontalului DN 6 Km 564+600 stg. (Proiect SAPARD), Timişoara.

Documentaţia faza P.U.D. este iniţiată de beneficiar S.C. AGIL S.R.L. Timişoara şi elaborată de S.C. PRO WASSER AT S.A., proiect nr. 252/2005.
Terenul studiat în cadrul P.U.D. este situat în intravilanul extins al municipiului Timişoara, în nord-vest, în zona industrială Calea Torontalului (Solectron, Coca-Cola, Parc Tehnologic şi Industrial Timişoara). Prin P.U.G. Municipiul Timişoara aprobat prin HCL 157/2002 zona este inclusă în UTR 73 cu destinaţia propusă de instituţii şi servicii publice. În vecinătate s-au dezvoltat în cursul ultimei perioade şi alte obiective industriale şi de servicii.
Terenul studiat nu se află în zonă protejată sau de protecţie a monumentelor istorice, respectiv zonă de interes deosebit pentru care este necesar avizul Consiliului Judeţean Timiş.

Terenul reglementat prin prezenta documentaţie este proprietatea lui Bordea Iosif Alexandru, unic acţionar al S.C. AGIL S.R.L., beneficiară a documentaţiei. Parcela studiată în suprafaţă totală de 32800 mp are nr. topo 24726-24727 , înscrisă în C.F. nr. 123848. În prezent pe teren nu există construcţii.
Având în vedere vecinătăţile existente, prin prezentul Plan Urbanistic de Detaliu „Fabrică nouă de preparare a produselor din carne” Calea Torontalului DN 6 Km 564+600 stg. (Proiect SAPARD), Timişoara se propune extinderea funcţiunilor de producţie pe terenul studiat prin realizarea unei fabrici de preparare a produselor din carne.
Indicii de construibilitate propuşi se încadrează în indicii aprobaţi pentru zone industriale:
P.O.T. max. = 70%, C.U.T = 1,60
Regimul maxim de înălţime = S+P+2E+M
Se respectă procentul minim de 20% spaţii verzi pe parcelă. Se vor realiza 63 de locuri de parcare în incintă, conform R.L.U. aferent P.U.G..
Accesul pe parcelă se va realiza din DN 6 Cenad (Calea Torontalului) la km. 500 + 425 stg., în corelare cu proiectul de reabilitare a drumului naţional şi în conformitate cu avizul nr. 40/515 al D.R.D.P. Timişoara. Se respectă retragerea impusă de 50,00 m. de la marginea DN 6 Cenad. De-a lungul DN 6 se prevede o zonă cu interdicţie de construire cu lăţimea de 35m. de la limita carosabilului actual, rezervată pentru modernizarea DN 6.
Pentru amplasarea în zona de protecţie a căii ferate 218 Timişoara – Arad, la distanţa de 57,7 m. de aceasta, există avizul Regionalei de Căi Ferate Timişoara nr. 35-ALG-2005.
În cadrul P.U.D. se prevede extinderea reţelelor edilitare pe amplasamentul studiat, cu racordare reţeaua de apă, la reţeaua de canalizare şi la reţeaua de alimentare cu energie electrică a Parcului Industrial Calea Torontalului, pentru care există acceptul Consiliului Judeţean Timiş.
Documentaţia de urbanism propusă este însoţită de toate avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al Ministerului Lucrărilor Publice şi Amenajării Teritoriului ( M.T.C.T.) şi conform Certificatului de urbanism.
Planul Urbanistic de Detaliu „Fabrică nouă de preparare a produselor din carne” Calea Torontalului DN 6 Km 564+600 stg. (Proiect SAPARD), Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 
VICEPRIMAR,





DIRECTOR
Ing. DOREL BORZA




Dr. Arh. RADU RADOSLAV
ŞEF SERVICIU,





CONSILIER,
Arh. LAURA MĂRCULESCU



Urb. CARMEN FALNIŢĂ
AVIZAT JURIDIC,
Jr. MIRELA LASUSCHEVICI

Red. C.F.

Ex.2
